

# МИНИСТЕРСТВО НА ЗЕМЕДЕЛИЕТО

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 09

от 18.05.2023 г.

**Р Е Ш Е Н И Е**

**№ КЗЗ – 09**

**от 18 май 2023 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 18 от Закона за опазване на земеделските земи:***

1. Утвърждава площадка за проектиране, с която се засяга около 8 269 кв.м земеделска земя, четвърта категория, неполивна, публична държавна собственост с предоставени права за управление на ДП „РВД“, за изграждане на обект: „Навигационно съоръжение - NDB“, поземлен имот с идентификатор 58606.20.237 по КККР на с. Пролеша, местност „Локви“, община Божурище, област София, при граници, посочени в приложената скица.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

2.Променя предназначението на 776 кв.м. земеделска земя от осма категория, неполивна, собственост на община Б. за изграждане на обект: „Хидромелиоративно съоръжение – утайник за вода”, поземлен имот с идентификатор 07510.50.38 по КККР на с. Бързия, община Берковица, област Монтана, при граници, посочени в приложените скица и влязъл в сила ПУП – ПРЗ.

Инвеститорът на обекта да заплати на основание чл. 30, ал. 2 от ЗОЗЗ, местна такса определена от общински съвет.

1. Променя предназначението на 236 кв. м земеделска земя, пета категория, неполивна, собственост на Община М., за изграждане на обект: „Транспортен достъп до поземлени имоти с идентификатори 73242.65.33 и 73242.65.34 по КККР на с. Труд“, поземлен имот с идентификатор 73242.63.31 и част от 73242.63.30 по КККР на с. Труд, местност „Герена“, община Марица, област Пловдив, при граници, посочени в приложените скица и влязъл в сила ПУП – ПП.

На основание чл. 30, ал. 4 от ЗОЗЗ такса не се дължи.

**III. На основание чл. 40, ал. 1, т. 9 от ЗОЗЗ, чл. 41а от ППЗОЗЗ:**

4. Спира процедура за утвърждаване на площадка за проектиране, с която се засяга около 6 004 кв.м. земеделска земя от девета категория, неполивна, собственост на Община Г., за изграждане на обект: „Общинско сметище за неопасни отпадъци“, поземлен имот с идентификатор 17645.51.16 по КККР на гр. Грамада, местност „Барата“, община Грамада, област Видин, до предоставяне на изискващото се на основание чл. 30, ал. 1, т. 6 от Закона за опазване на земеделските земи становище или влязло в сила решение издадено по реда на глава шеста от Закона за опазване на околната среда и по чл. 31 от Закона за биологичното разнообразие за заявеното инвестиционно намерение – „Изграждане на общинско сметище за неопасни отпадъци“.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**